
OPINJONI
Il-Kumitat għad-Drittijiet tan-Nisa u l-Ugwaljanza bejn il-Ġeneri jistieden lill-Kumitat għall-Kontroll tal-Baġit, bħala l-kumitat responsabbli, biex jinkorpora dan li ġej fil-mozzjoni għal riżoluzzjoni tiegħu:
<RepeatBlock-Dec>
A.	billi l-ugwaljanza bejn il-ġeneri hija valur tal-UE u l-Unjoni hija impenjata li tippromwoviha fl-attivitajiet kollha;
B.	billi skont l-Artikolu 249, il-Bureau għandu jadotta pjan ta’ azzjoni dwar il-ġeneru biex jintegra perspettiva tal-ġeneru fl-attivitajiet kollha tal-Parlament; 
C.	billi n-nisa għadhom sottorappreżentati fit-teħid tad-deċiżjonijiet; billi l-elezzjonijiet tal-2024 raw tnaqqis fuq il-kisbiet preċedenti, b’278 mara (39 %) eletti, li huwa kemxejn inqas mill-2019;
D.	billi l-politiċi nisa jiffaċċjaw livelli ogħla ta’ mibegħda u intimidazzjoni mill-kontropartijiet irġiel tagħhom;
E.	billi n-nisa għadhom sottorappreżentati f’xi kumitati u rrappreżentati żżejjed f’oħrajn;
F.	billi l-Parlament ma stabbilixxiex liv tal-ġenituri għall-Membri, minkejja li ppermetta votazzjoni bi prokura għall-Membri nisa qabel u wara l-ħlas;
1.	Jilqa’ l-progress fl-integrazzjoni tal-perspettiva tal-ġeneri u l-ibbaġitjar skont il-ġeneru u l-adozzjoni tal-Pjan ta’ Azzjoni dwar l-Ugwaljanza bejn il-Ġeneri tal-2025; jitlob li dan jiġi pubblikat, jiġi implimentat malajr u jiġi vvalutat bir-reqqa; iħeġġeġ ibbaġitjar konsistenti skont il-ġeneru fil-baġit tal-Parlament;
2.	Jistieden lill-President tevalwa t-tnaqqis fil-Membri nisa fl-2024 u tiffinanzja kampanji li jħeġġu lin-nisa jidħlu fil-politika tal-UE; jistieden lill-partiti nazzjonali jadottaw listi u kwoti alternanti;
3.	Jitlob appoġġ emozzjonali u legali mmirat għall-Membri kkonfrontati b’fastidju u mibegħda;
4.	Jistieden lill-President u lill-Bureau jtejbu r-rappreżentanza orizzontali u l-bilanċ bejn il-ġeneri fil-kumitati kollha, inkluż billi jikkunsidraw il-kwoti tal-ġeneru għall-koordinaturi, ir-rapporteurs u x-shadow rapporteurs;
5.	Jilqa’ l-pożizzjoni dwar il-votazzjoni bi prokura għall-Membri nisa qabel u wara t-twelid; jitlob li l-votazzjoni bi prokura tiġi estiża għall-ġenituri l-ġodda kollha u li jiġi stabbilit liv tal-maternità, tal-paternità u tal-ġenituri għall-Membri.
</RepeatBlock-Dec>

